Om Anvendelsen af Træ i Søvand. 
(Meddelt i Sectionen for Ingeniørfagene den 8de Juli 
af Docent Holmberg fra Kjøbenhavn). 
Naar Træ anvendes som Bygningsmateriale, har det efter 
sin Plads i Bygningen en meget forskjellig Varighed. 
Hvor det er udsat afvexlende for Fugtighed og Tørke, 
staaer det sig ikke længe, hvor derimod Regn og Sol 
kunne holdes ude, har det i Reglen større Varighed, 
men hvor det altid er omgivet af Vand, er Varigheden 
allerstørst. Deraf kommer det, at imedens man med 
Rette anseer et Huus af Træ for mindre varigt end et 
Huus af Steen, kan man med fuldkommen Sikkerhed op¬ 
føre en muret Bygning paa et Fundament af Træ, forudsat 
nemlig, at dette ligger dybt nok til altid at være under 
Grundvandets Overflade. Vandet virker beskyttende ikke 
alene naar det er fersk, men ogsaa naar det er salt, men 
i sidste Tilfælde er at bemærke, at der i Havet ofte fin¬ 
des Dyr, der angribe Træ, og at dettes Varighed, hvor 
det er udsat for saadanne Angreb, er betydelig ringere 
end paa hvilkensomhelst anden Plads. I de europæiske 
Have kjendes især to Arter af saadanne Dyr, nemlig 
Limnoria terebrans og Teredo navalis. Det første Dyr, 
der angriber Træet paa Overfladen, kan tilvisse i 
mange Tilfælde anrette betydelige Beskadigelser, og jeg 
skal saaledes nævne Sluseporte; men det sidste, der 
